**POSTIGNUĆA NA PROJEKTU *NETMUS19* U PRVOJ GODINI**

**(1. 3. 2017. – 28. 2. 2018.)**

**Suradnici:**

* **prof. dr. sc. Vjera Katalinić, znanstv. savjetnica, Odsjek za povijest hrvatske glazbe HAZU, voditeljica projekta**
* dr. sc. Sanja Majer-Bobetko, znanstv. savjetnica, Odsjek za povijest hrvatske glazbe HAZU, suradnica
* akademik Stanislav Tuksar, profesor emeritus Muzičke akademije Sveučilišta u Zagrebu, suradnik
* doc. dr. sc. Katja Radoš Perković, Odsjek za romanistiku, Filozofski fakultet Sveučilišta u Zagrebu
* Sara Ries, doktorandica, privremeno zaposlena kao asistent u Odsjeku za povijest hrvatske glazbe HAZU

**Konzultanti:**

* dr. sc. Ivana Horbec, viša znanstvena suradnica, Hrvatski institut za povijest, Zagreb
* prof. dr. sc. Philipp Ther, Odsjek za istočnoeuropsku povijest, Sveučilište u Beču

**Istraživanje**

1. TEMA: **Bečki dnevnik Luke Sorkočevića (1781-82)**: načinjena je radna transliteracija na talijanskom pisanog dnevnika:
2. TEMA: **Gostujuće operne družine u Zagrebu (1840-1870)**: na temelju literature, novinskih napisa, najava i kritika unošena su imena impresarija, pjevača, ostalih glazbenika te repertoar izvedenih djela (106 osoba, 18 djela, 7 zapisa i 6 izvora).
3. TEMA: **Franjo Ksaver Kuhač: Korespondencija, sv. 2 i 3**: transliterirana je druga knjiga, a stotinjak imena osoba koje se u njoj spominju unesena su u bazu podataka (108 osoba, 7 zapisa).

**Terensko istraživanje**

* 19. do 23. 6. 2017.: Weimar (Tiringija, Njemačka); Stanislav Tuksar je istraživao raznu dokumentaciju (korespondencija F. Liszta; novine *Weimarer Zeitung*; razna bio-bibliografska djela o F. Lisztu) za razdoblje 1856.-1857. (tijekom kojega je Kuhač boravio nekoliko mjeseci u tom gradu u glazbenoj školi Franza Liszta) u sljedećim ustanovama: Goethe & Schiller Archiv; Hochschule für Musik Franz Liszt – Knjižnica; Franz Liszt Museum; Landes-Archiv.
* 27. 6. do 7. 7. 2017.: Prag (Češka); Vjera Katalinić istraživala je literaturu i razne izvore vezane uz temu Opera i Kuhač, u sljedećim ustanovama: Narodna knjižnica, Kazališni institut, Češki muzej glazbe, Smetanina memorijalna kuća, Dvořákova memorijalna kuća, Gradska knjižnica. Dio rezultata korišten je za unos u bazu podataka.
* u zagrebačkim je knjižnicama prikupljen veći dio Kuhačevih članaka koji služe kao izvor podataka za komentare uz pisma

**Organizacija inicijalne radionice u okviru projekta NETMUS19**

23. 10. 2017**.** Zagreb, Multimedijalna dvorana, Knjižnica HAZU: **Umrežavanje glazbom u ‘dugom 19. stoljeću’: pripreme / Networking through Music in the ‘Long 19th Century’: Preliminaries**

10 sudionika – suradnici na projektu i gosti iz Hrvatske, Slovenije, Poljske i Češke

* Ivana Horbec: Izazovi historiografskog istraživanja umrežavanja u Habsburškoj Monarhiji 18. i 19. stoljeća (pregled)
* Vjera Katalinić: Uoči prekretnice: godina 1860. u zagrebačkom kazališnom životu. Primjene na bazu podataka
* Sanja Majer-Bobetko: Franjo Ksaver Kuhač: Korespondencija, 1864. Osobna imena, toponimi, pojmovi
* Katja Radoš Perković: Odgonetanje dnevnika: doživljaj Beča Luke Sorkočevića (1781. – 1782.)
* Sara Ries: Franjo Ksaver Kuhač (1834-1911): druga i treća knjiga korespondencije – zamršenosti transliteracije
* Stanislav Tuksar: Franjo Ksaver Kuhač, Franz Liszt i Weimar (rad predan u tisak za časopis *Arti musices*)

**Sudjelovanje na skupovima**

* 12-13. 5. 2017. Zagreb: 18. godišnji susret Hrvatskog muzikološkog društva; Sara Ries: Iz korespondencije Franje Ksavera Kuhača: zagrebački krug kontakata (1864-1869)(neplanirano)
* 5-11. 9. 2017, Nikozija: European University Cyprus, *Regional Association for the Study of Music of the Balkans,*skup „Modus – Modi – Modality“;

Vjera Katalinić: Between East and West: Zagreb on the Operatic Crossroads in 1860s. (rad je modificiran i predan u tisak u poljski časopis *Muzyka*)

Sanja Majer-Bobetko: Between Music and Ideologies: Croatian Music Criticism till WWII ((rad je predan u tisak u poljski časopis *Muzyka*)

Stanislav Tuksar: Franjo Ksaver Kuhač and Eduard Hanslick: a Meeting of a West-Balkan Field Researcher and a Central-European Aesthetician – a 19th-Century Musicological 'Clash of Civilisations’ or an Aesthetical Dialogue?

* 23. 10. 2017**.** Zagreb, Multimedijalna dvorana, Knjižnica HAZU: **Umrežavanje glazbom u ‘dugom 19. stoljeću’: pripreme / Networking through Music in the ‘Long 19th Century’: Preliminaries**; sudjelovali svi istraživači na projektu i konzultantica Ivana Horbec (vidi gore).
* 24-27. 10. 2017. Zagreb: Međunarodni znanstveni skup „Prvi svjetski rat i glazba“; Vjera Katalinić: Zagreb na karti glazbenih gostovanja u prvim dvama desetljećima 20. stoljeća. (rad je predan za objavljivanje u zborniku, obj. 2019.)
* 6-8. 11. 2017. Zadar: 2. međunarodni simpozij Digital humanities: empowering visibility of Croatian cultural heritage; Sara Ries: Franjo Ksaver Kuhač (1834-1911): The Second and the Third Book of Correspondence – Three Case Studies (rad predan u tisak)

**Predstavljanje projekta**

* 9-10. 5. 2017. Dani otvorenih vrata HAZU: Vjera Katalinić predstavila projekt NETMUS19 u okviru teme: UMREŽENA MUZIKOLOGIJA (neplanirano)
* 12-13. 5. 2017. Zagreb: 18. godišnji susret Hrvatskog muzikološkog društva; Vjera Katalinić predstavila projekt

**Baza podataka**

U suradnji s tvrtkom J-sistem načinjena je SQL baza podataka koja obuhvaća sve tri teme: Sorkočević, Opera i Kuhač. U svakoj je moguće unijeti podatke o osobama, djelima, pojmovima te o cjelovitim zapisima. Pretraživanje baze moguće je i onima koji se ne logiraju (samo suradnici na projektu), ali oni ne mogu mijenjati postojeće unose.

Tijekom godine unošena su razna poboljšanja, a na kraju prvog projektnog razdoblja bilo je uneseno 214 osoba, 18 djela, 14 zapisa i 6 izvora (oboje u temama Opera i Kuhač).